text: Vit fara avstað í dag og fara at royna við Føroyar. Bæði vit á brúnni og menninir á dekkinum skulu venja okkum til nýggju skipanina, sigur Heri Henriksen
text: #000002
text: Síðstu vikurnar hevur frystilínuskipið Jógvan I verið í Norra, har ein ALH-dragiskipan ella ein “Loran-dragiskipan” er sett í skipið. At skipanin eisini verður rópt, “Loran-dragiskipan,” er, tí at, at eigararnir av norska frystilínuskipinum, Loran, hava verið við til at ment skipanina.
text: #000004
text: - Hetta er ein dragiskipan, har línan, og harvið fiskurin, fer inn í eitt hol um vatngangin. Síðani verður línan og fiskurin drigin upp gjøgnum eitt rúm og upp á vanliga arbeiðsdekkið, har fiskurin verður kiptur av og blóðgaður. Síðani verður fiskurin hagreiddur sum vanligt. Tað sigur skiparin, Heri Henriksen.
text: #000005
text: - Stóri munurin, er, at nú verður fiskurin ikki gággaður, og tann fiskur, sum fyrr datt av húkinum uttanborða og máttu takast við langhakanum, nú dettur av niðri í rúminum, har línan fer inn. Har verður fiskurin verandi, til hann fer fram í eina kurv, sum er partur av eini hydraulíkari lyft, ið lyftir fiskin upp á arbeiðsdekkið, sigur hann.
text: #000006
text: - Dragiskipanin hevur við sær, at nú síggja vit ikki beinleiðis línuna av brúnni, tí línan fer inn so niðarlaga. Tí hava vit sett fýra upptøkutól upp, eitt undir botninum, sum vísa dragingina á skermum á brúnni, sigur Heri.
text: #000009
text: Hvussu er trygdin hjá skipinum við opnari lúku um vatngangin?
text: #000010
text: - Bæði dragiholið og fremra rúmið við kurvina, eru afturlatin rúm. Tí er trygdin góð, eisini hóast eitt sindur av sjógvi fer inn í skipið, meðan drigið verður. Ein sjálvvirkandi lensiskipan er til rúmini, so sjógvurin kann pumpast út eftir fáum sekundum, sigur hann.
text: #000011
text: Teimum og sjófólkinum annars verður ynskt Guds signing og varðveitslu.
text: #000014
text: Uppsjóvarkipini komin inn at kroka
text: #000019
text: Smyril Line keypir enn eitt farmaskip
text: #000023